**МОДЕЛ УГОВОРА**

 Уговорне стране:

1. **Стоматолошке Коморе Србије,**

**Ул.Макензијева бр. 81 Београд;**

 **Које заступа директор проф.др.Витомир Константиновић**

**Матични број: 17701096;**

**ПИБ: 105333106; ( у даљем тексту Наручилац)**

**и**

1. **"\_\_\_\_\_\_\_\_\_\_\_\_\_\_\_\_\_" \_\_\_\_\_\_\_\_\_\_\_\_\_\_\_**

 **Ул. \_\_\_\_\_\_\_\_\_\_\_\_\_\_\_\_ бр. \_\_\_\_\_**

 **Које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Матични број\_\_\_\_\_\_\_\_\_\_\_\_;**

 **ПИБ: \_\_\_\_\_\_\_\_\_ ; (у даљем тексту Понуђач)**

Члан 1.

Предмет овог Уговора су услуге штампања серијске публикације БРОЈ 15., БРОЈ 16. И БРОЈ 17. “Dentallist“ Стоматолошке коморе Србије **(у даљем тексту: услуге)**, који је Наручилац доделио Понуђачу након претходно спроведеног отвореног поступка јавне набавке добара по позиву за подношење број **01/2021***,* у свему према усвојеној понуди број \_\_\_\_\_\_\_\_\_\_\_\_\_ од \_\_.\_\_.2021. године и техничкој спецификацији уз исту, које представљају саставни део овог Уговора.

Члан 2.

Укупна вредност добара утврђена је према јединичним ценама из техничке спецификације уз усвојену понуду Понуђача, а у свему у складу са захтевима Наручиоца из спецификације у конкурсној документацији, и иста износи: **\_\_\_\_\_\_\_\_\_\_\_\_\_\_\_\_ динара**

 **(словима: \_\_\_\_\_\_\_\_\_\_\_\_\_\_\_\_ и 00/100 динара) без ПДВ-а, односно**

 **\_\_\_\_\_\_\_\_\_\_\_\_\_\_\_\_\_\_\_\_ динара**

 **(словима: \_\_\_\_\_\_\_\_\_\_\_\_\_\_\_\_ и 00/100 динара) са ПДВ-ом.**

Јединичне цене су фиксне и не могу се мењати током извршења уговорних обавеза.

Уговорне стране су сагласне да се, у складу са члановима 156-161. Закона о јавним набавкама (Сл. гласник РС бр. 91/19), након закључења овог Уговора, без претходног спровођења поступка јавне набавке, могу мењати одредбе овог Уговора.

 Члан 3.

Предмет овог уговора је услуга штампања серијске публикације броја 15., броја 16. и броја 17. Стоматолошке коморе Србијеу тиражу од три пута по 7.000 комада ( Укупно 21.000 комада) према следећој структури цене:

Структура цене:

* Лектор
* Припрема серијске публикације
* Штампа и дорада серијске публикације са ламинацијом
* Фолија за паковање
* Убацивање рекламног материјала који доставља оглашивач, уз сагласност наручиоца
* Адресирање, убацивање у фолију и припрема за слање

Oбавеза Понуђача је да након добијања табела, од стране Наручиоца, са списковима доктора стоматологије и њиховим адресама које ће се штампати на налепницама или при кесирању часописа, изврши припрему адресирања за слање са јасно видљивим свим подацима, односно словима које те табеле садрже. Пре штампања сваког броја послати исте на увид Наручиоцу, главном уреднику серијске публикације.

 Члан 4.

Понуђач се обавезује да лектуру и прелом текста након добијања припреме од стране Наручиоца уради у року до 3 (три) дана, рачунајући и нерадне дане.

Рекламни материјал који се убацује између корице и прве стране часописа биће достављен штампарији до добијања сагласности од Наручиоца, главног уредника серијске публикације, на урађени прелом текста.

 Члан 5.

Понуђач се обавезује да предметну услугу из чл. 1 овог уговора изврши у свему према техничким карактеристикама и структури цене које су саставни део конкурсне документације, као и понудом, бр. \_\_\_\_\_\_\_\_\_\_\_\_ од \_\_\_\_\_\_\_\_\_\_ године у року до \_\_ (максимум 5) дана од дана добијања сагласности, рачунајући и нерадне дане, од стране Наручиоца, главног уредника серијске публикације, на урађени прелом текста.

Понуђач је дужан да уговорени посао обави квалитетно и у складу са нормативима струке.

 Члан 6.

Наручилац може након закључења уговора о јавној набавци без спровођења поступка јавне набавке повећати обим предмета набавке

Уговор о јавној набавци може да се измени на начин да се повећа обим набавке, ако су испуњени сви следећи услови:

1) вредност измене мора да буде мања од 10% првобитне вредности уговора о јавној набавци добара или услуга, односно мања од 15% првобитне вредности уговора о јавној набавци радова и

2) вредност измене мора да буде мања од 15.000.000 динара у случају уговора о јавној набавци добара или услуга, односно мања од 50.000.000 динара у случају уговора о јавној набавци радова.

Ограничење из става 1. овог члана односи се на укупну вредност свих измена, ако се уговор мења више пута.

Изменом уговора не може да се мења целокупна природа уговора, односно предмета јавне набавке. (Члан 160. Закона о јавним набавкама)

 Члан 7.

Уговорне стране су се договориле, да ће уколико се у тренутку пријема одштампане серијске публикациј**е „Dentallist“** Стоматолошке коморе Србијеукажу неки недостаци у погледу квалитета или очигледне грешке, или се приликом штампе није поступило по техничким спецификацијама, Понуђач ће бити у обавези, да у року од 5 (пет) дана од дана писане рекламације Наручиоца, исте отклони о свом трошку.

Ако у наведеном року Понуђач не може да отклони недостатке, Наручилац има право да раскине уговор, а Понуђач је у том случају дужан да Наручиоцу надокнади насталу штету.

 Члан 8.

Наручилац ће рекламације на квалитет часописа учинити након преузимања робе док ће рекламације за скривене мане, као и за мањак примерака у пакету вршити до расподеле тиража.

Члан 9.

Уколико Понуђач не изврши услугу у уговореном року из члана 6. Овог уговора, у обавези је да Наручиоцу исплати 0,5% од вредности неиспорученог дела за сваки дан закашњења.

Члан 10.

Наступање више силе ослобађа од одговорности уговорне стране за кашњење у извршењу уговорних обавеза. О датуму настанка, трајања и престанка више силе, уговорне стране су обавезне да обавесте једна другу у року од 24 часа, на један од уобичајених начина /писано/.

 Члан 11.

Све евентуалне спорове који настану у вези са извршењем овог уговора, уговорне стране ће решавати споразумно при чему ће се тумачење спорних ситуација вршити у складу са конкурсном документацијом.

Уколико се спор не реши на начин из става 1. овог члана, решаваће се пред надлежним судом.

 Члан 12.

На односе уговорних страна настале поводом спровођења одредаба овог Уговора, а који нису регулисани овим Уговором, примењиваће се одредбе Закона о облигационим односима.

 Члан 13.

Понуђач се обавезује под пуном кривичном и материјалном одговорношћу да за време и након престанка трајања услуга неће делити информације (податке дате за адресирање) трећим лицима.

Понуђач се обавезује да ће пословним подацима приступити искључиво ради штампања адреса на часопису.

Понуђач се обавезује да ће применити највише могуће сигурносне стандарде и процедуре у заштити података од трећих лица.

 Члан 14.

Уговор ступа на снагу даном потписивања.

 Члан 15.

Овај Уговор је сачињен у 4 (четири) истоветна примерка са једнаком доказном снагом, од којих по 2 (два) примерка за обе уговорне стране.

Уговорне стане сагласно изјављују да су Уговор прочитале, разумеле и да уговорне одредбе у свему представљају израз њихове стварне воље.

Понуђач Наручилац

директор \_\_\_\_\_\_\_\_\_\_\_\_\_\_\_\_\_\_ директор \_\_\_\_\_\_\_\_\_\_\_\_\_\_\_\_\_\_\_\_